Modjo

Modjo on ranskalainen house- ja popmusiikin duo, jonka jäsenet ovat tuottaja Romain Tranchart ja laulaja Yann Destagnol. 

Tranchartin ja Destagnolin musiikillinen yhteistyö alkoi vuonna 1998. Kokoonpano nousi listojen kärkeen eri puolilla maailmaa hittisinglellään "Lady (Hear Me Tonight)" vuonna 2000. 

Modjon tähän mennessä ainoa studioalbumi Modjo julkaistiin vuonna 2001. "Lady (Hear Me Tonightin)" lisäksi yhtye sai mainetta mm. singlellään "Chillin'" samana vuonna. 

Modjo leimataan "Lady (Hear Me Tonightin)" kansainvälisen menestyksen johdosta monesti yhden hitin ihmeeksi. Kyseinen kappale ilmestyi myös NRJ-kokoelmalevyllä One Hit Wonders II. Modjo sai vuonna 2000 parhaan ranskalaisen esiintyjän MTV Europe Music Awardin.

Aiheesta muualla 
 Viralliset sivut 

Ranskalaiset alternative rock -yhtyeet
Ranskalaiset elektronisen musiikin yhtyeet